सोलर लाइट घटिया निकली तो मुखिया और पंचायत सेवक पर होगी कार्रवाई
धनवारप्रखंड कार्यालय स्थित मनरेगा सभागार में शुक्रवार को खोरीमहुआ एसडीएम रविशंकर विद्यार्थी की अध्यक्षता में समीक्षा बैठक आयोजित की गई।एसडीएम विद्यार्थी ने धनवार प्रखंड के सभी पंचायतों में निर्माणाधीन डोभा, आंगनबाड़ी, प्रधानमंत्री आवास की गहन समीक्षा की। इससे संबंधित पंचायत सेवक, रोजगार सेवक, बीपीओ को उक्त योजना को सुचारू रूप से चलाने का सख्ती से निर्देश दिया। वहीं मनरेगा मजदूरों को काम दिलाने के लिए चार मार्च से लगातार ग्रामसभा कराने, 6 मार्च तक 126 आंगनबाड़ी भवन को डीपीसी से ऊपर कार्य कर एमआईएस दिखा कर भुगतान देने का निर्देश भी दिया गया। वहीं कुल 184 आंगनबाड़ी भवन में से 165 आंगनबाड़ी भवन का कार्य अविलंब चालू 6 मार्च तक करने का निर्देश बीडीओ प्यारेलाल को दिया। बीडीओ से बिना अनुमति लिए पांच पंचायतों में खरीदी गई सोलर लाइट मामले में पंचायत सेवक, मुखिया जांच के लिए अभिलेख प्रस्तुत करें। कहा कि घटिया सोलर बैटरी लगे पंचायत के मुखिया तथा पंचायत सेवक पर कार्रवाई की जाएगी। इस दौरान मौके पर प्रखंड के सभी पंचायत सेवक, रोजगार सेवक तथा मुखिया मौजूद थे।
hin_Deva hin_Deva